Y Gwasanaeth Iechyd Gwladol, Cymru RHAN 1 Cyffredinol Enwi, dod i rym a dehongli 1 1 Enw’r Rheoliadau hyn yw Rheoliadau Byrddau Iechyd Lleol, Ymddiriedolaethau’r GIG ac Awdurdodau Iechyd Arbennig (Cyfansoddiad, Aelodaeth a Gweithdrefnau) (Diwygiadau Amrywiol) (Cymru) 2024. 2 Daw’r Rheoliadau hyn i rym ar 20 Ionawr 2025. RHAN 2 Diwygio Rheoliadau Byrddau Iechyd Lleol (Cyfansoddiad, Aelodaeth a Gweithdrefnau) (Cymru) 2009 Diwygio Rheoliadau Byrddau Iechyd Lleol (Cyfansoddiad, Aelodaeth a Gweithdrefnau) (Cymru) 2009 2 Mae Rheoliadau Byrddau Iechyd Lleol (Cyfansoddiad, Aelodaeth a Gweithdrefnau) (Cymru) 2009 wedi eu diwygio fel a ganlyn. Diwygio rheoliad 4 3 Yn rheoliad 4 (penodi aelodau Bwrdd Iechyd Lleol)— a yn lle paragraff (2) rhodder— 2 Mae’r swyddog-aelodau yn cael eu penodi fel a ganlyn— a mae’r prif swyddog yn cael ei benodi gan y cadeirydd, yr is-gadeirydd a’r aelodau nad ydynt yn swyddogion; b mae’r swyddog-aelodau sy’n weddill yn cael eu penodi gan y cadeirydd, yr is-gadeirydd, yr aelodau nad ydynt yn swyddogion a’r prif swyddog. ; b ar ôl paragraff (9) mewnosoder— 9A Caiff pob undeb llafur sy’n cael ei gydnabod gan y Bwrdd mewn perthynas â materion cyflogi enwebu dau berson a chaiff Gweinidogion Cymru ddewis person o blith y personau hynny a enwebir i fod yr aelod undeb llafur o dan reoliad 3(4)(c). ; c ar ôl paragraff (10) mewnosoder— 11 Ni fydd unrhyw swydd wag ymhlith yr aelodau hynny sy’n gwneud y penodiad yn effeithio ar ddilysrwydd penodiadau a wneir o dan baragraff 2. Diwygio paragraff 2 o Atodlen 2 4 Yn is-baragraff (1)— a yn lle “gan unrhyw un o’r Byrddau Iechyd Lleol neu’r Ymddiriedolaethau GIG a ganlyn.” rhodder “gan—”; b yn lle paragraffau (a) i (c) rhodder— a Bwrdd Iechyd Lleol a sefydlwyd o dan adran 11 o’r Ddeddf, b Ymddiriedolaeth GIG a sefydlwyd o dan adran 18 o’r Ddeddf, neu c Awdurdod Iechyd Arbennig o ran Cymru a sefydlwyd gan Weinidogion Cymru o dan adran 22 o’r Ddeddf. ; c hepgorer paragraff (ch). Diwygio paragraff 2 o Atodlen 3 5 Ym mharagraff 2(3) o Atodlen 3 (rheolau ynghylch cyfarfodydd a thrafodion byrddau), yn lle “deg diwrnod” rhodder “bum niwrnod”. RHAN 3 Diwygio Rheoliadau Ymddiriedolaethau’r Gwasanaeth Iechyd Gwladol (Aelodaeth a Gweithdrefn) 1990 Diwygio Rheoliadau Ymddiriedolaethau’r Gwasanaeth Iechyd Gwladol (Aelodaeth a Gweithdrefn) 1990 6 Mae Rheoliadau Ymddiriedolaethau’r Gwasanaeth Iechyd Gwladol (Aelodaeth a Gweithdrefn) 1990 wedi eu diwygio fel a ganlyn. Diwygio rheoliad 1 7 Yn rheoliad 1(2) (enwi, cychwyn a dehongli)— a ar ôl y diffiniad o “the Act” mewnosoder— “ the Wales 2006 Act ” means the National Health Service (Wales) Act 2006. ; b yn y diffiniad o “health service body”, ar ôl is-baragraff (ba) mewnosoder— bb a Local Health Board established under section 11 of the Wales 2006 Act; . Diwygio rheoliad 11 8 Yn rheoliad 11 (anghymhwyso rhag penodi’n gadeirydd, yn is-gadeirydd ac yn gyfarwyddwyr anweithredol)— a ym mharagraff (1)(e), ar y dechrau mewnosoder “in relation to England,”; b ym mharagraff (1)(ee), ar y dechrau mewnosoder “in relation to England,”; c ym mharagraff (1)(f), ar y dechrau mewnosoder “in relation to England,”; d ar ôl paragraff (1)(h) mewnosoder— j in relation to Wales, that person is, or has been within the 12 months prior to appointment, in the paid employment of— i a Local Health Board established under section 11 of the Wales 2006 Act, ii an NHS trust established under section 18 of the Wales 2006 Act, or iii a Special Health Authority in relation to Wales established by the Welsh Ministers under section 22 of the Wales 2006 Act. e hepgorer paragraff (6A); f ar ôl paragraff (6) mewnosoder— 8 For the purposes of paragraph (1)(j)— a a person is not to be treated as having been in paid employment by reason of having held the position of chair, vice-chair or non-officer member of a Local Health Board; chair, vice-chair or non-executive director of an NHS trust; or chair, vice-chair or non-officer member of a Special Health Authority, and b a person is disqualified from being a chair, vice-chair or non-executive director if following that person’s appointment as a chair, vice-chair or non-executive director they take up paid employment with any of the bodies listed in paragraph (1)(j) other than in the circumstances specified in this paragraph. RHAN 4 Diwygio Rheoliadau Ymddiriedolaeth Gwasanaeth Iechyd Gwladol Iechyd Cyhoeddus Cymru (Aelodaeth a Gweithdrefn) 2009 Diwygio Rheoliadau Ymddiriedolaeth Gwasanaeth Iechyd Gwladol Iechyd Cyhoeddus Cymru (Aelodaeth a Gweithdrefn) 2009 9 Mae Rheoliadau Ymddiriedolaeth Gwasanaeth Iechyd Gwladol Iechyd Cyhoeddus Cymru (Aelodaeth a Gweithdrefn) 2009 wedi eu diwygio fel a ganlyn. Diwygio rheoliad 15 10 Yn rheoliad 15 (datgymhwyso rhag penodi cadeirydd, is-gadeirydd a chyfarwyddwyr anweithredol)— a yn lle paragraff (1)(d) rhodder— d os yw’r person hwnnw mewn cyflogaeth am dâl, neu wedi bod mewn cyflogaeth am dâl o fewn y 12 mis cyn y penodiad, gydag— i Bwrdd Iechyd Lleol a sefydlwyd o dan adran 11 o’r Ddeddf, ii ymddiriedolaeth GIG a sefydlwyd o dan adran 18 o’r Ddeddf, neu iii Awdurdod Iechyd Arbennig o ran Cymru a sefydlwyd gan Weinidogion Cymru o dan adran 22 o’r Ddeddf. ; b hepgorer paragraff (1)(dd); c yn lle paragraff (4) rhodder— 4 At ddibenion paragraff (1)(d)— a nid yw person i’w drin fel pe bai wedi bod mewn cyflogaeth am dâl oherwydd ei fod wedi dal swydd cadeirydd neu is-gadeirydd Bwrdd Iechyd Lleol, neu aelod nad yw’n swyddog ohono; cadeirydd neu is-gadeirydd ymddiriedolaeth GIG, neu gyfarwyddwr anweithredol iddi; neu gadeirydd neu is-gadeirydd Awdurdod Iechyd Arbennig, neu aelod nad yw’n swyddog ohono; b mae person yn cael ei ddatgymhwyso rhag bod yn cadeirydd, is-gadeirydd neu gyfarwyddwr anweithredol os yw’r person hwnnw, yn dilyn ei benodi’n cadeirydd, is-gadeirydd neu gyfarwyddwr anweithredol, yn ymgymryd â chyflogaeth am dâl gydag unrhyw un neu ragor o’r cyrff a restrir ym mharagraff (1)(d) ac eithrio o dan yr amgylchiadau a bennir yn y paragraff hwn. Diwygio paragraff 2 o Atodlen 2 11 Ym mharagraff 2(3) o Atodlen 2 (rheolau ynghylch cyfarfodydd a thrafodion yr Ymddiriedolaeth), yn lle “ddeng” rhodder “bum”. RHAN 5 Diwygio Rheoliadau Addysg a Gwella Iechyd Cymru 2017 Diwygio Rheoliadau Addysg a Gwella Iechyd Cymru 2017 12 Mae Rheoliadau Addysg a Gwella Iechyd Cymru 2017 wedi eu diwygio fel a ganlyn. Diwygio rheoliad 2 13 Yn rheoliad 2 (dehongli), yn y diffiniad o “corff gwasanaeth iechyd”, ar ôl is-baragraff (k) mewnosoder— 1 Awdurdod Iechyd Arbennig a sefydlir o dan adran 22 o’r Ddeddf; Diwygio rheoliad 5 14 Yn rheoliad 5 (aelodau nad ydynt yn swyddogion – cymhwystra)— a ym mharagraff (1) (aelodau nad ydynt yn swyddogion – cymhwystra)— i hepgorer y “neu” ar ôl is-baragraff (a); ii ar ôl “Ddeddf” yn is-baragraff (b) mewnosoder— ; c Awdurdod Iechyd Arbennig o ran Cymru a sefydlir gan Weinidogion Cymru o dan adran 22 o’r Ddeddf ; b ym mharagraff (2) ar ôl “Fwrdd Iechyd Lleol” mewnosoder “neu Awdurdod Iechyd Arbennig,”. Diwygio paragraff 3 o Atodlen 2 15 Ym mharagraff 3(1) o Atodlen 2 (rheolau ar gyfer cyfarfodydd a thrafodion AaGIC) yn lle “10” rhodder “5”. Jeremy Miles Ysgrifennydd y Cabinet dros Iechyd a Gofal Cymdeithasol, un o Weinidogion Cymru 9 Rhagfyr 2024